CELEX: 32013R0030
Language: sk
Date: 2013-01-17 00:00:00
Title: Vykonávacie nariadenie Komisie (EÚ) č. 30/2013 zo 17. januára 2013 , ktorým sa mení a dopĺňa nariadenie (ES) č. 288/2009, ktorým sa ustanovujú podrobné pravidlá uplatňovania nariadenia Rady (ES) č. 1234/2007, pokiaľ ide o pomoc Spoločenstva pri poskytovaní ovocia a zeleniny, spracovaného ovocia a zeleniny a výrobkov z banánov deťom vo vzdelávacích zariadeniach v rámci programu podpory konzumácie ovocia v školách, a ktorým sa zavádza výnimka z nariadenia (ES) č. 288/2009

18.1.2013   
            
            
               SK
            
            
               Úradný vestník Európskej únie
            
            
               L 14/7
            
         VYKONÁVACIE NARIADENIE KOMISIE (EÚ) č. 30/2013
   zo 17. januára 2013,
   ktorým sa mení a dopĺňa nariadenie (ES) č. 288/2009, ktorým sa ustanovujú podrobné pravidlá uplatňovania nariadenia Rady (ES) č. 1234/2007, pokiaľ ide o pomoc Spoločenstva pri poskytovaní ovocia a zeleniny, spracovaného ovocia a zeleniny a výrobkov z banánov deťom vo vzdelávacích zariadeniach v rámci programu podpory konzumácie ovocia v školách, a ktorým sa zavádza výnimka z nariadenia (ES) č. 288/2009
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na Zmluvu o pristúpení Chorvátskej republiky, a najmä na jej článok 3 ods. 4,
   so zreteľom na Akt o pristúpení Chorvátskej republiky, a najmä na jeho článok 50,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1), a najmä na jeho článok 103h písm. f) v spojení s jeho článkom 4,
   keďže:
   
               (1)
            
            
               V článku 4 nariadenia Komisie (ES) č. 288/2009 (2) sa stanovujú podrobné pravidlá rozdelenia pomoci Únie na členský štát, ktoré zriaďujú program podpory konzumácie ovocia v školách. Predovšetkým sa v ňom stanovuje orientačná výška pomoci pridelenej jednotlivým členským štátom, vypočítaná na základe počtu detí vo veku 6 až 10 rokov. S prihliadnutím na úroveň čerpania prostriedkov v rámci programu, zaznamenanú za prvé tri roky jeho fungovania a v záujme zabezpečenia primeraného využívania finančných prostriedkov Únie je potrebné zaviesť mechanizmus prepojený na výsledky jednotlivých členských štátov, vďaka ktorému by sa obmedzila výška požadovanej pomoci v prípadoch, keď presahuje orientačnú výšku pomoci pridelenej danému členskému štátu.
            
         
               (2)
            
            
               Podľa článku 12 nariadenia (ES) č. 288/2009 sa vykonávanie programu podpory konzumácie ovocia v školách jednotlivých členských štátov každoročne monitoruje. V záujme objasnenia povinností členských štátov z hľadiska vyhodnocovania programu podpory konzumácie ovocia v školách je potrebné špecifikovať, že v rámci vnútroštátneho hodnotenia sa musí posudzovať aj vplyv programu na stravovacie návyky detí.
            
         
               (3)
            
            
               Komisia v rámci svojej internej pracovnej činnosti a vzťahov s orgánmi zodpovednými za spoločnú poľnohospodársku politiku vyvinula informačný systém elektronickej správy dokumentov a postupov. Vychádza sa z toho, že viaceré oznamovacie povinnosti podľa nariadenia (ES) č. 288/2009 možno splniť pomocou daného systému v súlade s nariadením Komisie (ES) č. 792/2009 z 31. augusta 2009, ktorým sa stanovujú podrobné pravidlá poskytovania informácií a predkladania dokumentov členskými štátmi Komisii v rámci spoločnej organizácie trhov, režimu priamych platieb, podpory poľnohospodárskych výrobkov a režimov uplatniteľných na najvzdialenejšie regióny a menšie ostrovy v Egejskom mori (3).
            
         
               (4)
            
            
               V prílohe II k nariadeniu (ES) č. 288/2009 sa stanovuje orientačná výška pridelenej pomoci Únie na členský štát. Túto prílohu je potrebné upraviť s prihliadnutím na pristúpenie Chorvátska k Európskej únii.
            
         
               (5)
            
            
               Nariadenie (ES) č. 288/2009 by sa preto malo zodpovedajúcim spôsobom zmeniť a doplniť.
            
         
               (6)
            
            
               V záujme zohľadnenia pristúpenia Chorvátska by sa mali stanoviť osobitné pravidlá vykonávania nariadenia (ES) č. 288/2009 počas školského roku 2013/2014. Predovšetkým je potrebné stanoviť termín predloženia vnútroštátnej stratégie Chorvátska a jeho žiadosti o pomoc. Súčasne by sa mal sa stanoviť osobitný postup, ktorým sa zohľadní plánovaný termín prijatia rozhodnutia Komisie o stanovení konečnej výšky pomoci Únie pridelenej jednotlivým členským štátom a plánovaný dátum pristúpenia Chorvátska. Vzhľadom na časové obmedzenia vyplývajúce z nutnosti stanoviť konečnú výšku pomoci Únie pre všetky členské štáty v dostatočnom predstihu pred začiatkom školského roka by Komisia pri stanovovaní konečnej výšky pomoci v zmysle článku 4 ods. 4 nariadenia (ES) č. 288/2009 mala zohľadniť všetky dobrovoľné oznámenia a žiadosti o pomoc, ktoré Chorvátsko predloží vopred, pokiaľ sa tieto informácie doručia do 31. januára.
            
         
               (7)
            
            
               Opatrenia stanovené v tomto nariadení sú v súlade so stanoviskom Riadiaceho výboru pre spoločnú organizáciu poľnohospodárskych trhov,
            
         PRIJALA TOTO NARIADENIE:
   Článok 1
   Zmeny a doplnenia nariadenia (ES) č. 288/2009
   Nariadenie (ES) č. 288/2009 sa mení a dopĺňa takto:
   
               1.
            
            
               Článok 4 sa mení a dopĺňa takto:
               
                           a)
                        
                        
                           Odsek 1 sa nahrádza takto:
                           „1.   Členské štáty zriaďujúce program podpory konzumácie ovocia v školách môžu požiadať o pomoc uvedenú v článku 103ga nariadenia (ES) č. 1234/2007 na jedno obdobie alebo viaceré obdobia trvajúce od 1. augusta do 31. júla, a to tak, že oznámia Komisii svoju stratégiu do 31. januára roka, v ktorom sa začína prvé obdobie.
                           K stratégii bude pripojená žiadosť o pomoc, ktorá obsahuje tieto údaje:
                           
                                       a)
                                    
                                    
                                       orientačné rozdelenie pomoci uvedené v odseku 3 a stanovené v prílohe II k tomuto nariadeniu (v EUR);
                                    
                                 
                                       b)
                                    
                                    
                                       kapacita na čerpanie finančných prostriedkov nad rámec orientačného rozdelenia pomoci uvedeného v odseku 3 a stanoveného v prílohe II;
                                    
                                 
                                       c)
                                    
                                    
                                       v prípade, že sa neuvedie kapacita na čerpanie dodatočných finančných prostriedkov podľa písmena b), musí sa presne uviesť výška požadovanej pomoci (v EUR);
                                    
                                 
                                       d)
                                    
                                    
                                       v prípade, že sa neuvedie kapacita na využívanie dodatočne pridelených finančných prostriedkov podľa písmena b), musí sa presne uviesť maximálna výška dodatočne požadovanej pomoci (v EUR);
                                    
                                 
                                       e)
                                    
                                    
                                       celková požadovaná rozpočtová suma.
                                    
                                 Žiadosť o pomoc sa predloží v súlade s nariadením Komisie (ES) č. 792/2009 (4).
                        
                     
                           b)
                        
                        
                           V odseku 4 sa druhý pododsek nahrádza takto:
                           „Prerozdelenie pomoci Únie uvedené v prvom pododseku sa vykoná proporčne k pôvodnému orientačnému rozdeleniu pomoci stanovenému v prílohe II, no iba do výšky stropov stanovených v odseku 5. Počas prvých dvoch školských rokov vykonávania programu zo strany členského štátu sa však horné hranice stanovené v odseku 5 neuplatňujú.“
                        
                     
                           c)
                        
                        
                           Dopĺňa sa tento odsek 5:
                           „5.   Výška prerozdelenej pomoci závisí od úrovne čerpania pridelených prostriedkov v školskom roku, ktorý sa skončil pred žiadosťou o pomoc; táto úroveň sa stanoví 15. októbra nasledujúceho školského roka. Stanoví sa na základe vyhlásení o výdavkoch zaslaných Komisii v súlade s článkom 4 nariadenia Komisie (ES) č. 883/2006 (5). Platia tieto horné hranice:
                           
                                       a)
                                    
                                    
                                       ak sa vyčerpá maximálne 50 % konečnej pridelenej pomoci, nepridelí sa žiadna dodatočná pomoc;
                                    
                                 
                                       b)
                                    
                                    
                                       ak sa vyčerpá viac ako 50 %, no maximálne 75 % konečnej pridelenej pomoci, maximálna výška dodatočne pridelených prostriedkov predstavuje 50 % orientačne pridelenej pomoci;
                                    
                                 
                                       c)
                                    
                                    
                                       ak sa vyčerpá viac ako 75 % konečnej pridelenej pomoci, maximálna výška dodatočne pridelených prostriedkov nie je ohraničená.
                                    
                                 
                     
         
               2.
            
            
               V článku 10 ods. 1 sa písm. c) nahrádza takto:
               
                           „c)
                        
                        
                           počet detí, ktoré pravidelne navštevujú príslušné vzdelávacie zariadenie oprávnené prijímať výrobky patriace do programu podpory konzumácie ovocia v školách počas obdobia, na ktoré sa vzťahuje žiadosť o pomoc;“
                        
                     
         
               3.
            
            
               V článku 12 ods. 2 sa prvá veta nahrádza takto:
               „Členské štáty vyhodnocujú vykonávanie svojho programu podpory konzumácie ovocia v školách a posudzujú jeho účinnosť, okrem iného aj z hľadiska jeho vplyvu na stravovacie návyky detí.“
            
         
               4.
            
            
               Článok 15 sa nahrádza takto:
               „Článok 15
               Oznámenia
               1.   Do 30. novembra roku, v ktorom sa končí obdobie uvedené v článku 4 ods. 1, členské štáty oznámia Komisii:
               
                           a)
                        
                        
                           výsledky monitorovania stanoveného v článku 12 ods. 1;
                        
                     
                           b)
                        
                        
                           výsledky kontrol na mieste vykonaných podľa článkov 13 a 16 spolu so súvisiacimi zisteniami.
                        
                     2.   V prípade, že členský štát zmení stratégiu uvedenú v článku 3, do 31. januára nasledujúceho roku oznámi novú stratégiu Komisii.
               3.   Oznámenia uvedené v tomto nariadení sa podávajú podľa nariadenia (ES) č. 792/2009.
               4.   Komisia pravidelne uverejňuje stratégie členských štátov a výsledky ich monitorovania a hodnotenia.“
            
         
               5.
            
            
               Príloha II sa nahrádza textom uvedeným v prílohe k tomuto nariadeniu.
            
         
               6.
            
            
               Príloha II a sa vypúšťa.
            
         Článok 2
   Osobitné pravidlá na školský rok 2013/2014
   1.   Pre školský rok 2013/2014 platí, že odchylne od článku 4 ods. 4 nariadenia (ES) č. 288/2009 v spojení s prílohou II k danému nariadeniu Komisia rozhodne o konečnej výške pridelenej pomoci Únie uvedenej v článku 4 ods. 4 treťom pododseku, a to s riadnym prihliadnutím na všetky prípadné údaje o stratégii a žiadosti pomoc, ktoré Chorvátsko predloží vopred vzhľadom na nadobudnutie účinnosti Zmluvy o pristúpení Chorvátska a s výhradou nadobudnutia jej účinnosti, s podmienkou, že k dobrovoľnému predloženiu daných informácii dôjde do 31. januára.
   2.   Odchylne od článku 4 ods. 1 nariadenia (ES) č. 288/2009 Chorvátsko do 10. júla 2013 oznámi svoju stratégiu a pomoc na školský rok 2013/2014 a odchylne od článku 4 ods. 4 daného nariadenia Komisia do 31. júla 2013 rozhodne o konečnej výške pomoci pridelenej Chorvátsku.
   Článok 3
   Nadobudnutie účinnosti a uplatňovanie
   Toto nariadenie nadobúda účinnosť siedmym dňom po jeho uverejnení v Úradnom vestníku Európskej únie.
   Článok 1 ods. 5 a článok 2 ods. 2 nadobudnú účinnosť s výhradou nadobudnutia platnosti Zmluvy o pristúpení Chorvátskej republiky, a to v deň nadobudnutia platnosti danej zmluvy.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 17. januára 2013
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 299, 16.11.2007, s. 1.
   
      (2)  Ú. v. EÚ L 94, 8.4.2009, s. 38.
   
      (3)  Ú. v. EÚ L 228, 1.9.2009, s. 3.
   
      (4)  Ú. v. EÚ L 228, 1.9.2009, s. 3.“
   
      (5)  Ú. v. EÚ L 171, 23.6.2006, s. 1.“
   
      PRÍLOHA
      
         
            „PRÍLOHA II
            
               Orientačné rozdelenie pomoci Únie na členský štát
            
            
                        Členský štát
                     
                     
                        Miera spolufinancovania
                        (v %)
                     
                     
                        Deti od 6 do 10 rokov
                        absolútne hodnoty
                     
                     
                        EUR
                     
                  
                        Rakúsko
                     
                     
                        50
                     
                     
                        439 035
                     
                     
                        1 303 700
                     
                  
                        Belgicko
                     
                     
                        50
                     
                     
                        592 936
                     
                     
                        1 760 700
                     
                  
                        Bulharsko
                     
                     
                        75
                     
                     
                        320 634
                     
                     
                        1 428 200
                     
                  
                        Chorvátsko
                     
                     
                        75
                     
                     
                        249 197
                     
                     
                        1 110 000
                     
                  
                        Cyprus
                     
                     
                        50
                     
                     
                        49 723
                     
                     
                        175 000
                     
                  
                        Česká republika
                     
                     
                        73
                     
                     
                        454 532
                     
                     
                        1 963 100
                     
                  
                        Dánsko
                     
                     
                        50
                     
                     
                        343 807
                     
                     
                        1 020 900
                     
                  
                        Estónsko
                     
                     
                        75
                     
                     
                        62 570
                     
                     
                        278 700
                     
                  
                        Fínsko
                     
                     
                        50
                     
                     
                        299 866
                     
                     
                        890 500
                     
                  
                        Francúzsko
                     
                     
                        51
                     
                     
                        3 838 940
                     
                     
                        11 632 700
                     
                  
                        Nemecko
                     
                     
                        52
                     
                     
                        3 972 476
                     
                     
                        12 333 000
                     
                  
                        Grécko
                     
                     
                        59
                     
                     
                        521 233
                     
                     
                        1 837 700
                     
                  
                        Maďarsko
                     
                     
                        69
                     
                     
                        503 542
                     
                     
                        2 051 800
                     
                  
                        Írsko
                     
                     
                        50
                     
                     
                        282 388
                     
                     
                        838 500
                     
                  
                        Taliansko
                     
                     
                        58
                     
                     
                        2 710 492
                     
                     
                        9 403 100
                     
                  
                        Lotyšsko
                     
                     
                        75
                     
                     
                        99 689
                     
                     
                        444 100
                     
                  
                        Litva
                     
                     
                        75
                     
                     
                        191 033
                     
                     
                        850 900
                     
                  
                        Luxembursko
                     
                     
                        50
                     
                     
                        29 277
                     
                     
                        175 000
                     
                  
                        Malta
                     
                     
                        75
                     
                     
                        24 355
                     
                     
                        175 000
                     
                  
                        Holandsko
                     
                     
                        50
                     
                     
                        985 163
                     
                     
                        2 925 400
                     
                  
                        Poľsko
                     
                     
                        75
                     
                     
                        2 044 899
                     
                     
                        9 108 500
                     
                  
                        Portugalsko
                     
                     
                        68
                     
                     
                        539 685
                     
                     
                        2 172 300
                     
                  
                        Rumunsko
                     
                     
                        75
                     
                     
                        1 107 350
                     
                     
                        4 932 400
                     
                  
                        Slovensko
                     
                     
                        73
                     
                     
                        290 990
                     
                     
                        1 260 700
                     
                  
                        Slovinsko
                     
                     
                        75
                     
                     
                        93 042
                     
                     
                        414 400
                     
                  
                        Španielsko
                     
                     
                        59
                     
                     
                        2 006 143
                     
                     
                        7 073 400
                     
                  
                        Švédsko
                     
                     
                        50
                     
                     
                        481 389
                     
                     
                        1 429 500
                     
                  
                        Spojené kráľovstvo
                     
                     
                        51
                     
                     
                        3 635 300
                     
                     
                        11 010 800
                     
                  
                        
                           EÚ 28
                        
                     
                     
                        
                           58
                        
                     
                     
                        26 169 686
                     
                     
                        90 000 000“